pythainlp/thai-wiki-dataset-v3 huggingface dataset:
สหพันธ์ฟุตบอลแทนซาเนีย

สหพันธ์ฟุตบอลแทนซาเนีย (Shirikisho la Mpira wa Miguu Tanzania, Tanzania Football Federation, หรือ TFF) เป็นหน่วยงานที่กำกับดูแลฟุตบอลในประเทศแทนซาเนีย มีสำนักงานใหญ่ตั้งอยู่ที่ดาร์-เอส-ซาลาม ก่อตั้งขึ้นเมื่อปี พ.ศ. 2488 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแทนซาเนียรวมถึงฟุตบอลทีมชาติแทนซาเนีย
== ดูเพิ่ม ==
ฟุตบอลในประเทศแทนซาเนีย
ฟุตบอลทีมชาติแทนซาเนีย
ฟุตบอลหญิงทีมชาติแทนซาเนีย
ฟุตบอลทีมชาติแทนซาเนียรุ่นอายุไม่เกิน 16 ปี
ฟุตบอลทีมชาติแทนซาเนียรุ่นอายุไม่เกิน 19 ปี
ฟุตบอลทีมชาติแทนซาเนียรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Official website
Tanzania  at fifa.com
Tanzania Sports
Tanzania at CAF Online
องค์การที่ก่อตั้งในปี พ.ศ. 2488
ฟุตบอลในประเทศแทนซาเนีย
แทนซาเนีย
แทนซาเนีย
สหพันธ์สมาคมฟุตบอลยูกันดา

สหพันธ์ฟุตบอลยูกันดา (Federation of Uganda Football Associations, หรือ FUFA) เป็นหน่วยงานที่กำกับดูแลฟุตบอลในประเทศยูกันดา มีสำนักงานใหญ่ตั้งอยู่ที่กัมปาลา ก่อตั้งขึ้นเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศยูกันดารวมถึงฟุตบอลทีมชาติยูกันดา
== ดูเพิ่ม ==
ฟุตบอลในประเทศยูกันดา
ฟุตบอลทีมชาติยูกันดา
ฟุตบอลหญิงทีมชาติยูกันดา
ฟุตบอลทีมชาติยูกันดารุ่นอายุไม่เกิน 16 ปี
ฟุตบอลทีมชาติยูกันดารุ่นอายุไม่เกิน 19 ปี
ฟุตบอลทีมชาติยูกันดารุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Uganda  at the FIFA website.
Uganda at CAF Online
Uganda At Facebook
องค์การที่ก่อตั้งในปี พ.ศ. 2467
ฟุตบอลในประเทศยูกันดา
ยูกันดา
ยูกันดา
นายกรัฐมนตรีออสเตรีย

นายกรัฐมนตรี (Bundeskanzler) หรือเรียกอย่างเป็นทางการว่า นายกรัฐมนตรีแห่งสาธารณรัฐออสเตรีย เป็นหัวหน้ารัฐบาลและประธานคณะรัฐมนตรีของสาธารณรัฐออสเตรีย ซึ่งประกอบไปด้วยนายกรัฐมนตรี รองนายกรัฐมนตรี และรัฐมนตรีต่าง ๆ ในขณะที่ประธานาธิบดีมีฐานะเป็นประมุขแห่งรัฐทางพิธีการ คณะรัฐมนตรีถือเป็นฝ่ายบริหารสูงสุดของรัฐบาล
ประเทศออสเตรียใช้การปกครองแบบสาธารณรัฐระบบรัฐสภาซึ่งเป็นระบบรัฐบาลที่อำนาจบริหารทั้งหมดรวมอยู่ที่หัวหน้ารัฐบาล อย่างไรก็ตามในออสเตรียนั้นอำนาจบริหารที่สำคัญสามารถใช้ได้โดยประธานาธิบดีซึ่งจะต้องอยู่ภายใต้คำแนะนำของนายกรัฐมนตรีหรือรัฐมนตรีที่เกี่ยวข้อง นายกรัฐมนตรีจึงจำเป็นต้องได้รับความเห็นชอบจากประธานาธิบดีก่อนจึงสามารถใช้อำนาจบริหารพิเศษได้ อย่างไรก็ตามนายกรัฐมนตรีนั้นไม่ได้ถือเป็นผู้ใต้บังคับบัญชาของประธานาธิบดี
ในด้านนิติบัญญัตินั้นอำนาจของนายกรัฐมนตรีนั้นมีจำกัดโดยขึ้นอยู่กับขนาดของกลุ่มการเมืองในสภา ในกรณีของคณะรัฐมนตรีแบบพรรคร่วมรัฐบาล ตำแหน่งนายกรัฐมนตรีมักจะตกเป็นของหัวหน้าพรรคการเมืองที่มีขนาดใหญ่ที่สุดในสภาแห่งชาติ โดยผู้นำพรรคการเมืองที่สามารถกุมเสียงข้างมากในสภาได้ปกติจะได้รับตำแหน่งเป็นรองประธานาธิบดี
==อ้างอิง==
นายกรัฐมนตรีออสเตรีย
รัฐบาลออสเตรีย
มัสยิดใหญ่แห่งเฮราต

มัสยิดใหญ่แห่งเฮราต (د هرات لوی جومات; مسجد جامع هرات|translit=Masjid-i Jāmi‘-i Herāt; Great Mosque of Herat) หรือ มัสยิดจามีแห่งเฮราต เป็นมัสยิดในเฮราต จังหวัดเฮราต ในประเทศอัฟกานิสถานทางตะวันตกเฉียงเหนือ สร้างขึ้นภายใต้การปกครองของสุลต่าน Ghiyath al-Din Muhammad ผู้วางศิลาฤกษ์มัสยิดเมื่อ ค.ศ. 1200
== อ้างอิง ==
มัสยิดในประเทศอัฟกานิสถาน
เฮราต
ฮรต
หออะซานมุซัลลอฮ์แห่งเฮราต

หออะซานมุซัลลอฮ์แห่งเฮราต (Musalla Minarets of Herat) เป็นหออะซานที่อยู่ในสภาพทรุดโซฒจำนวน 5 หอในเมืองเฮราต ทางตะวันตกของประเทศอัฟกานิสถาน หออะซานเหล่านี้เป็นส่วนหนึ่งของมุซัลลอฮ์ซึ่งสร้างขึ้นโดยโกแฮร์แชด เบกุม ในปี 1417
เสาแต่บะเสามีความสูงเสาละ 55 เมตร และเป็นซากที่หลงเลหือจากอดีตซึ่งเคยมีทั้งหมด 20 เสา หลังมุซัลลอฮ์ถูกจู่โจมและทำลายเมื่อปี 1885 เหลือเสาอยู่จำนวนเก้าเสา แต่ต่อมา สี่เสาได้พังทลายลงจากการขาดการดูแลอย่างหนัก ปัจจุบันจึงเหลือเพียงห้าเสาเท่านั้น
==ดูเพิ่ม==
หออะซานแห่งญาม
หออะซานแห่งกัซนี
== อ้างอิง ==
เฮราต
หออะษาน
สิ่งก่อสร้างในประเทศอัฟกานิสถาน
หออะซานแห่งญาม

หออะซานแห่งญาม (Minaret of Jam) เป็นแหล่งมรดกโลกโดยยูเนสโกในประเทศอัฟกานิสถานทางตะวันตก ตั้งอยู่ในพื้นที่ห่างไกลและเข้าถึงยากของอำเภอแชห์แรก จังหวัดฆอร์ ริมแม่น้ำฮารี หออะซานนี้มีความสูง  หรือบางแหล่งระบุว่า  สร้างขึ้นในราวปี 1190 โดยใช้อิฐอบ และเป็นที่รู้จักการจัดเรียงอิฐที่วิจิตร, งานสตักโค และการตกแต่งกระเบื้องเคลือบสีสดใสและงดงาม ซึ่งแสดงลวดลายอักษรวิจิตรอิสลามในอักษรทั้งกูฟิก และ นักคี, ลวดลายเรขาคณิต และถ้อยคำจากอัลกุรอาน หออะซานแห่งญามขึ้นทะเบียนในปี 2002 ให้เป็นมรดกโลกที่อยู่ในภาวะอันตราย และยังคงอยู่จนถึงปัจจุบัน จากการกัดกร่อนรุนแรงและขาดการอนุรักษ์อย่างจริงจัง ในปี 2014 บีบีซีรายงานว่าหอตกอยู่ในภาวะอันตรายเสี่ยงต่อการถล่มได้ทุกเมื่อ
==อ้างอิง==
สิ่งก่อสร้างในประเทศอัฟกานิสถาน
หออะษาน
แหล่งมรดกโลกในประเทศอัฟกานิสถาน
การปฏิบัติต่อผู้หญิงของตอลิบาน

ขณะที่ยังมีอำนาจในประเทศอัฟกานิสถาน กลุ่มตอลิบานกลายเป็นที่โด่งดังไปทั่วโลกจากความเกลียดชังและความรุนแรงต่อสตรี พวกเขากล่าวถึงแรงจูงใจนี้ไว้ว่า พวกเขาจะสร้าง "สภาพแวดล้อมที่ปลอดภัย ซึ่งความบริสุทธิ์และศักดิ์ศรีของสตรีอาจมีความศักดิ์สิทธิ์อีกครั้ง" โดยอิงจากความเชื่อพัชตูนวะลีในเรื่องการอาศัยในพูร์ดาฮ์ ตั้งแต่กลุ่มตอลิบานยึดครองประเทศอัฟกานิสถานส่วนใหญ่ใน ค.ศ. 2021 ก็มีความกังวลต่อสิ่งนี้มากขึ้น
สตรีในประเทศอัฟกานิสถานถูกบังคับให้สวมบุรเกาะอ์ในที่สาธารณะตลอดเวลา เพราะโฆษกตอลิบานคนหนึ่งกล่าวว่า "ใบหน้าของผู้หญิงเป็นต้นกำเนิดของความชั่วร้าย" สำหรับชายที่ไม่ได้มีส่วนเกี่ยวข้องกับนาง ในการแบ่งแยกอย่างเป็นระบบ บางครั้งเรียกอีกชื่อว่าการแบ่งแยกเพศ (gender apartheid) ได้แก่ ห้ามไม่ให้ผู้หญิงไปทำงาน พวกเธอจะไม่ได้รับการศึกษาจนกว่าจะอายุ 8 ขวบ ก่อนจะถึงอายุนั้น พวกเธออนุญาตให้เรียนอัลกุรอานเท่านั้น
ผู้หญิงที่แสวงหาการศึกษาจะถูกบังคับให้เข้าเรียนในโรงเรียนใต้ดิน ซึ่งถ้าถูกจับได้ พวกเธอและครูมีความเสี่ยงที่จะถูกประหารชีวิต พวกเธอถูกห้ามไม่ให้ไปพบหมอชายเว้นแต่จะไปพร้อมกับพี่เลี้ยงชาย ซึ่งอาจไม่ได้รับการรักษาอาการเจ็บป่วย พวกเธอเผชิญกับการเฆี่ยนตีและการประหารชีวิตในที่สาธารณะจากการละเมิดกฎของตอลิบาน กลุ่มตอลิบานอนุญาตและบางครั้งส่งเสริมให้แต่งงานกับหญิงที่อายุ 16 ปี แอมเนสตี้ อินเตอร์เนชั่นแนลรายงานว่า ร้อยละ 80 ของการแต่งงานในประเทศเป็นการบังคับสมรส
==นโยบายเรื่องเพศ==
ตั้งแต่อายุ 8 ขวบขึ้นไป ผู้หญิงในประเทศอัฟกานิสถานจะถูกห้ามไม่ให้สัมผัสโดยตรงกับชายอื่นใดนอกจาก"ญาติสายโลหิต"ใกล้ชิด, สามี หรือญาติโดยการสมรส (ดูมะฮ์ร็อม) ข้อห้ามอย่างอื่นของผู้หญิง มีดังนี้:
ผู้หญิงไม่ควรปรากฏตัวในที่สาธารณะโดยไม่มีญาติสายโลหิตหรือไม่สวมบุรเกาะอ์
ผู้หญิงไม่ควรสวมรองเท้าส้นสูงเพราะไม่มีชายใดควรได้ยินเสียงฝีเท้าของสตรี เนื่องจากทำให้เขาตื่นเต้น
ผู้หญิงถูกห้ามไม่ให้พูดเสียงดังในที่สาธารณะ เพราะไม่มีคนแปลกหน้าคนใดควรได้ยินเสียงผู้หญิง
หน้าต่างในที่อยู่อาศัยชั้นแรกและชั้นสองจะถูกทาสีหรือแปะทับ เพื่อหลีกเลี่ยงไม่ให้มองเห็นผู้หญิงจากถนน
ภาพถ่าย ภาพยนตร์ และภายแสดงผู้หญิงในหนังสือพิมพ์ หนังสือ ร้านค้า หรือบ้านจะถูกแบน
การเปลี่ยนชื่อสถานที่ใด ๆ ก็ตามที่มีคำว่า "ผู้หญิง" เช่น "สวนสตรี" จะถูกเปลี่ยนชื่อเป็น "สวนน้ำพุ"
ผู้หญิงถูกห้ามไม่ให้พบอยู่บนระเบียงอพาร์ตเมนต์หรือบ้าน
ห้ามผู้หญิงปรากฎตัวในวิทยุ โทรทัศน์ หรืองานรวมตัวสาธารณะใด ๆ ก็ตาม
==อ้างอิง==
==อ่านเพิ่ม==
Revolutionary Association of the Women of Afghanistan (RAWA)
War of Ideals: A woman, a school and a tragically complex relationship.
ผู้หญิง
*ผู้หญิง
สิทธิสตรีในศาสนาอิสลาม
สิทธิสตรีในประเทศอัฟกานิสถาน
ความรุนแรงต่อผู้หญิงในประเทศอัฟกานิสถาน
อาการเกลียดผู้หญิง
ชูซากุ อารากาวะ

ชูซากุ อารากาวะ (; 6 กรกฎาคม ค.ศ. 1936 – 18 พฤษภาคม ค.ศ. 2010) เป็นศิลปินเชิงแนวคิดและสถาปนิกชาวญี่ปุ่น เขาได้รับความร่วมมือส่วนบุคคลและศิลปะกับนักเขียนและศิลปินแมเดอลีน กินส์ (Madeline Gins) เป็นเวลามากกว่าสี่ทศวรรษ ในช่วงท้าย ทั้งอารากาวะและกินส์มักมีส่วนเกี่ยวข้องกับโครงการสถาปัตยกรรมที่มุ่งสู่การมีอายุยืนยาวของมนุษย์
==ชีวิตช่วงต้น==
ชูซากุ อารากาวะเกิดที่นาโงยะในวันที่ 6 กรกฎาคม ค.ศ. 1936 ครอบครัวของเขาเปิดร้านอูดง อารากาวะสนใจในสาขาวิชาศิลปะ คณิตศาสตร์ และเภสัชกรรม เขาเคยเข้าศึกษาศิลปะที่มหาวิทยาลัยศิลปะมูซาชิโนะ
==ชีวิตช่วงท้าย==
อารากาวะกับกินส์ "สูญเสียเงินที่เก็บมาทั้งชีวิต" จากเรื่องอื้อฉาวการลงทุนแมดอฟฟ์
==เสียชีวิต==
หลังรักษาตัวในโรงพยาบาลเป็นเวลาสัปดาห์หนึ่ง อารากาวะเสียชีวิตในวันที่ 18 พฤษภาคม ค.ศ. 2010 กินส์ไม่บบอกสาเหตุที่เสียชีวิต เธอกล่าวว่า "การตายเป็นข่าวร้าย" เธอวางแผนที่จะเพิ่มความพยายามเป็นสองเท่าเพื่อพิสูจน์ว่า "ความแก่ชราสามารถผิดกฎหมายได้"
==อ้างอิง==
==แหล่งข้อมูลอื่น==
Arakawa and Madeline Gins Tokyo Office
Shusaku Arakawa works at the National Gallery of Art
สถาปนิกชาวญี่ปุ่น
ศิลปินเชิงแนวคิดชาวญี่ปุ่น
ศิษย์เก่าจากมหาวิทยาลัยโตเกียว
บุคคลจากนาโงยะ
ชาวญี่ปุ่นที่อพยพไปยังสหรัฐ
ดาดาใหม่
มัสยิดอะบูฮะนีฟะฮ์

มัสยิดอะบูฮะนีฟะฮ์ (مسجد أبي حنيفة) หรืออีกชื่อว่า ญาเมียะอ์อัลอิมามุลอะอ์ซ็อม (جامع الإمام الأعظم) เป็นหนึ่งในสถานที่มัสยิดของซุนนีที่โดดเด่นที่สุดในแบกแดด ประเทศอิรัก ซึ่งสร้างขึ้นรอบสุสานอะบูฮะนีฟะฮ์ อันนุอ์มาน ผู้ก่อตั้งมัซฮับฮะนะฟี
กองทัพสหรัฐสร้างความเสียหายกับมัสยิดในวันที่ 11 เมษายน ค.ศ. 2003 โดยการยิงจรวดไปที่หอนาฬิกา
== ภูมิหลัง ==
เคาะลีฟะฮ์อะบูญะอ์ฟัร อัลมันศูรทรงเสนอให้อะบูฮะนีฟะฮ์ทำหน้าที่เป็น ดะโต๊ะยุติธรรม แต่เขาปฏิเสธ ทำให้เขาถูกทรมานและเข้าไปในคุก เขาถูกเฆี่ยน 110 ครั้งจนกระทั่งเขายอมรับ อัลมันศูร์จึงมีพระราชกระแสรับสั่งให้อะบูฮะนีฟะฮ์ทำฟัตวาที่จะขยายพระราชอำนาจของเคาะลีฟะฮ์ ซึ่งอะบูฮะนีฟะฮ์ไม่ยอมรับอีก ทำให้เขาต้องเข้าคุกอีกครั้ง
ขณะอยู่ในคุก อะบูฮะนีฟะฮ์เสียชีวิตใน ฮ.ศ. 150 / ค.ศ. 767 ที่แบกแดด ซึ่งอาจมาจากการถูกวางยาพิษหรือความแก่ชรา เขาถูกฝังที่สุสานอัลค็อยซุรอน ซึ่งนำชื่อมาจากอัลค็อยซุรอน บินต์ อะฏออ์ที่ฝังในที่เดียวกันหลังจากอะบูฮะนีฟะฮ์เสียชีวิตเป็นเวลา 23 ปี กล่าวกันว่ามีผู้เยี่ยมชมสุสานประมาณ 50,000 คน และอัลมันศูรก็เสด็จมาที่นี่ด้วย
== ดูเพิ่ม ==
อะบูฮะนีฟะฮ์
สะพานอัลอะอิมมะฮ์
ศาสนาอิสลามในประเทศอิรัก
== อ้างอิง ==
มัสยิดในแบกแดด
สถาปัตยกรรมในประเทศอิรัก
แบกแดดในรัฐเคาะลีฟะฮ์อับบาซียะฮ์
มัสยิดซุนนีในประเทศอิรัก
Five prime untranslated region

5′ untranslated region (5′ UTR) หรือเรียกอีกอย่างว่า leader sequence หรือ leader RNA เป็นบริเวณเอ็มอาร์เอ็นเอที่อยู่ถัดไปทาง upstream ของ initiation codon
เป็นเขตสำคัญในการควบคุมการแปลรหัส transcript โดยมีกลไกต่างๆ กันในไวรัส  และยูแคริโอต
แม้จะมีชื่อว่า ไม่แปลรหัส (untranslated) แต่ตัว 5′ UTR เองหรืออย่างน้อยก็ส่วนหนึ่งของมันบางครั้งก็แปลรหัสเป็นผลิตภัณฑ์โปรตีน
ซึ่งใช้ควบคุมการแปลรหัสลำดับยีนหลักของเอ็มอาร์เอ็นเอ
แต่ในสิ่งมีชีวิตจำนวนมาก 5′ UTR ก็ไม่ได้แปลรหัสโดยประการทั้งปวง แต่ก่อโครงสร้างโปรตีนทุติยภูมิ (secondary structure) อันซับซ้อนและใช้ควบคุมการแปลรหัส
อาร์เอ็นเอ
การแสดงออกของยีน
กีฬาเซปักตะกร้อในเอเชียนเกมส์

กีฬาเซปักตะกร้อในเอเชียนเกมส์ เป็นการแข่งขันกีฬาเซปักตะกร้อนานาชาติระดับทวีปในกีฬาเอเชียนเกมส์ ถูกบรรจุแข่งขันครั้งแรกในเอเชียนเกมส์ 1990 ที่ปักกิ่ง ประเทศจีน อยู่ภายใต้การกำกับของสหพันธ์เซปักตะกร้อนานาชาติ
== ตารางสรุปเหรียญรางวัล ==
== ประเทศที่เข้าร่วม ==
== อ้างอิง ==
เซปักตะกร้อ
เซปักตะกร้อ
เซปักตะกร้อ
โธฬาวีรา

โธฬาวีรา (ધોળાવીરા; Dholavira) เป็นแหล่งโบราณคดีในหมู่บ้านขาทีรเพต ในตลุกะภจาว อำเภอกูตจ์ รัฐคุชราต เป็นซากของอารยธรรมลุ่มแม่น้ำสินธุ/ฮารัปปา โธฬาวีราเป็นหนึ่งในห้าแหล่งโบราณคดีขนาดใหญ่ ที่สำคัญที่สุดแหล่งหนึ่ง และถือกันว่าเป็นเมืองที่ใหญ่ที่สุด ในเวลานั้น เมืองรูปสี่เหลี่ยมขนาด  นี้ ตั้งอยู่ขนาบระหว่างลำธารมันสาร์ (Mansar) ในทางเหนือ และมันหาร์ (Manhar) ในทางใต้ เข้าใจว่ามีประชากรอยู่อาศัยในระหว่างราว 2,650 ปีก่อน ค.ศ. ก่อนจะค่อย ๆ ลดจำนวนลงในราว 2,100 ปีก่อน ค.ศ. และถูกทิ้งร้างเป็นช่วงสั้น ๆ ก่อนจะมีผู้กลับเข้ามาอยู่อาศัยในราว 1450 ปีก่อน ค.ศ.
แหล่งนี้ขุดพบในปี 1967–1968 โดย เจ.พี.โชษี จากกรมสำรวจโบราณคดีอินเดีย (เอเอสไอ) แหล่งนี้มีขนาดใหญ่สุดอันดับห้าในบรรดาแหล่งอารยธรรมฮารัปปาแปดแห่งที่พบ เอเอสไอดำเนินการขุดค้นตั้งแต่ปี 1990 พร้อมทั้งระบุว่า "โธฬาวีราเป็นแหล่งที่ช่วยในการเข้าใจอารยธรรมลุ่มแม่น้ำสินธุ" แหล่งสำคัญของฮารัปปาอื่น ๆ ที่ขุดค้นพบแล้วได้แก่ฮารัปปา, โมเฮนโจ-ดาโร, คเนรีวลา, รขีครหี, กาลีบังคัน, รูปนคร และโลถาล
==อ้างอิง==
แหล่งโบราณคดีในประเทศอินเดีย
แหล่งมรดกโลกในประเทศอินเดีย
แหล่งมรดกโลกทางวัฒนธรรม
สิ่งก่อสร้างในรัฐคุชราต
อารยธรรมลุ่มแม่น้ำสินธุ
วัดละไม

วัดละไม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดละไมตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ พ.ศ. 2434 ถือเป็นวัดที่เก่าแก่เป้นอันดับ 3 บนเกาะสมุย
วัดมีเจดีย์เก่าแก่ ชื่อว่า พระบรมธาตุเจดีย์ศรีละไม เป็นเจดีย์ขนาดเล็ก บรรจุพระธาตุซึ่งได้อัญเชิญมาจากประเทศศรีลังกาเมื่อราว พ.ศ.2525–2526
ภายในวัดเป็นที่ตั้งของพิพิธภัณฑ์พื้นบ้านวัดละไม เป็นอาคารไม้ 2 ชั้น ก่อตั้งขึ้นด้วยการสนับสนุนจากสำนักงานคณะกรรมการวัฒนธรรมแห่งชาติ เมื่อ พ.ศ. 2529 เพื่อเป็นสถานที่เก็บรวบรวมข้าวของเครื่องใช้ดั้งเดิมที่บอกเล่าเรื่องราววิถีชีวิตชาวเกาะสมุยในอดีต มีการจัดแสดงสิ่งของ เช่น ตะเกียงโบราณ กลองมโหระทึกอายุกว่า 300 ปี เป็นศิลปกรรมในยุคโลหะของวัฒนธรรมดองซอนตอนเหนือของเวียดนาม ค้นพบเมื่อ พ.ศ. 2543 ใช้ในพิธีกรรมขับไล่ผีขอฝน โคมไฟ แจกันเคลือบ ถ้วยชามกระเบื้องเคลือบ โอ่งมังกร มีดดาบ เครื่องทองเหลือง เครื่องลายคราม กรงนกเขา เครื่องปั้นดินเผา เครื่องโม่แป้ง เครื่องจักสาน และเครื่องไม้เครื่องมือในการทำสวนมะพร้าว ได้แก่ จอบ เสียม มีดพร้า เป็นต้น
==อ้างอิง==
ละไม
วัดราชธรรมาราม

วัดราชธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดราชธรรมารามตั้งวัดเมื่อ พ.ศ. 2415 ชาวเกาะสมุยเรียกว่า วัดพระธาตุหินงู หรือ วัดศิลางู เนื่องจากมีมีพระธาตุและบริเวณชายหาดมีศิลาคล้ายเกร็ดงูอยู่ เมื่อตอนน้ำขึ้นจะดูเหมือนงูนอนอยู่ในทะเล ภายในพระธาตุมีพระบรมสารีริกธาตุประดิษฐานอยู่
พระธาตุศิลางูเป็นเจดีย์สีทองทั้งองค์ตั้งอยู่บนลานกว้างริมชายทะเล หลวงพ่อเพ็ชร์ ติสฺโสเป็นผู้ริเริ่มให้สร้างขึ้น โดยมีหลวงพ่อศรีทอง ศรีชาย ร่วมกับพระดำใจกว้าง (หมื่นพยาธิบำบัด) เป็นผู้ดำเนินการก่อสร้าง ประกอบพิธีบรรจุพระบรมสารีริกธาตุเมื่อวันที่ 12 มิถุนายน พ.ศ. 2498 โดยเจ้าพระคุณพระอรรถทัศสิสุทธิพงศ์แห่งวัดชีโทน จังหวัดพระนครศรีอยุธยา
วัดยังมีอุโบสถสีแดง สาเหตุที่สีแดงเพราะใช้หินปูนเค็มบดละเอียดผสมกับปูนในเกาะสมุย จากนั้นได้ผสมสีแดงลงไป ทำให้ได้สีที่แปลกตา รูปแบบสถาปัตยกรรมของโบสถ์เป็นศิลปะศรีวิชัยกึ่งบายน
==อ้างอิง==
ราชธรรมาราม
วัดญาณเสน (จังหวัดพระนครศรีอยุธยา)

วัดญาณเสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
==ประวัติ==
วัดญาณเสนไม่ปรากฏหลักฐานว่าใครเป็นผู้สร้าง เดิมชื่อ วัดยานุเสน กรมการศาสนาระบุว่า สร้างขึ้นเมื่อประมาณ พ.ศ. 1920 ซึ่งเป็นช่วงอยุธยาตอนต้น ได้รับพระราชทานวิสุงคามสีมาเมื่อ  พ.ศ. 1930 ปรากฏหลักฐานว่า ได้มีการสร้างร่องน้ำหรือทางชักน้ำใต้กำแพงวัดญาณเสน ที่เรียกว่า ช่องมหาเถรไม้แช่ เพื่อชักน้ำจากแม่น้ำลพบุรีลงใต้กำแพง ผ่านใต้ถนนป่าตะกั่วไปลงคลองขุด จากคลอดขุดไปลงบึงพระราม ทำให้บึงพระรามมีน้ำที่สะอาดอยู่ตลอดเวลา เมื่อเวลาผ่านไปร่องน้ำใต้กำแพงนี้ถูกทับถมจนไม่อาจใช้เป็นทางน้ำได้อีก
กรมศิลปากรได้ขึ้นทะเบียนโบราณสถานแห่งชาติ เมื่อวันที่ 18 มีนาคม พ.ศ. 2584 เมื่อกรมศิลปากรรได้ทำการขุดแต่งและบูรณะแล้วตั้งแต่ พ.ศ. 2487 ได้พบโบราณวัตถุและศิลปวัตถุหลายชิ้น ที่สำคัญคือ แผ่นทองคำรูปสัตว์ต่าง ๆ เป็นศิลปะอยุธยา พระพุทธรูปสัมฤทธิ์ ซึ่งพบทั้งที่เป็นของสมัยลพบุรีและสมัยอยุธยา ปัจจุบันเก็บรักษาไว้ที่พิพิธภัณฑสถานแห่งชาติ พระนคร
==โบราณสถาน==
เจดีย์ประธานก่ออิฐ เป็นเจดีย์ย่อมุมไม้สิบสองที่ด้านทั้งสี่ออกเก็จรับมุขทิศทั้งสี่ มีฐานประทักษิณ ลักษณะเป็นฐานสี่เหลี่ยมไม่ย่อมุม มีความกว้างด้านละประมาณ 24 เมตร ทำเป็นชุดฐานบัวลูกแก้วอกไก่คู่ ฐานหน้ากระดานล่างแผ่ยื่นออกมาจากชั้นบัวคว่ำประมาณ 1 เมตร มีความสูงจากฐานถึงยอดเจดีย์ประมาณ 34.5 เมตร มุมบนฐานประทักษิณประดิษฐานเจดีย์มุม มีบันไดทางขึ้นเจดีย์อยู่ทางด้านทิศตะวันออกขึ้นสู่ลานประทักษิณและห้องมุข  ภายในมุขทำเป็นช่องทางเดินเข้าสู่ครรภคูหาซึ่งเป็นห้องสี่เหลี่ยมจัตุรัส ขนาด 2.80 x 2.72 เมตร ด้านบนก่ออิฐเป็นลักษณะสามเหลี่ยมสอบขึ้นไป พื้นกลางห้องมีช่องสี่เหลี่ยม ขนาด 50 x 55 เซนติเมตร ลึกลงไป
เจดีย์รายมี 5 องค์ ทางทิศตะวันออก 4 องค์ และทิศตะวันตกอีก 1 องค์ ส่วนใหญ่อยู่ในสภาพพังทลาย คงเหลือเพียงองค์เดียวที่ยังมีสภาพค่อนข้างสมบูรณ์
อุโบสถตั้งอยู่ทางด้านตะวันออกของเจดีย์ประธาน สร้างขึ้นบนฐานรากอุโบสถเดิมเมื่อ พ.ศ. 2487 มีเค้าโครงศิลปะอยุธยา ลักษณะโค้งแบบท้องสำเภา รวมทั้งผนังทำเป็นลูกกรงช่องแสงแทนช่องหน้าต่าง ภายในประดิษฐานพระพุทธรูปขนาดใหญ่สมัยรัตนโกสินทร์ เหนือช่องแสงมีซุ้มพระทำเป็นซุ้มสามเหลี่ยมลึกเข้าไปในผนัง ในซุ้มประดิษฐานพระพุทธรูปขนาดเล็กปางต่าง ๆ แต่มีไม่ครบทุกซุ้ม
==อ้างอิง==
ญาณเสน
โบราณสถานในจังหวัดพระนครศรีอยุธยา
วัดวิเวกวายุพัด

วัดวิเวกวายุพัด เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคลองจิก อำเภอบางปะอิน จังหวัดพระนครศรีอยุธยา
วัดวิเวกวายุพัด เดิมชื่อ วัดช่องลม สร้างเมื่อ พ.ศ. 2400 ต่อมา พ.ศ. 2435 ได้ย้ายที่ตั้งวัดมาในที่ตั้งปัจจุบันเนื่องจากที่เดิมถูกน้ำเซาะจนตลิ่งพังถึงเสากุฎิ โดยมีนายเอี่ยม มีจิตศรัทธายกที่นาให้ จำนวน 11 ไร่ ได้สร้างพระอุโบสถ ศาลาการเปรียญและกุฏิเพิ่ม 3 หลัง โดยมีพระสุวรรณวิมลศีล (หนู) เจ้าอาวาสวัดสุวรรณดาราราม เป็นผู้อำนวยการสร้าง และพระภิกษุเมฆ วัดกำแพง เป็นหัวหน้า ต่อมาพระบาทสมเด็จพระจุลจอมเกล้าเจ้าอยู่หัวได้เสด็จมาประทับแรม ณ พระราชวังบางปะอิน และได้เสด็จโดยทางชลมารคมาประพาสที่วัดนี้อยู่บ่อยครั้ง จึงได้พระราชทานนามวัดใหม่ว่า "“วัดวิเวกวายุพัด" ทั้งยังทรงพระราชทานสัญญาบัตรแต่งตั้งพระอธิการเมฆ เจ้าอาวาสวัดนี้ ให้เป็นพระครูวิเวกาภิราม และได้บูรณปฏิสังขรณ์อาคาร เสนาสนะต่าง ๆ เรื่อยมาและได้รับการยกฐานะเป็นพระอารามหลวง เมื่อ พ.ศ. 2440
พระบาทสมเด็จพระจุลจอมเกล้าเจ้าอยู่หัวได้ทรงโปรดเกล้าอุปถัมภ์วัดวิเวกวายุพัดมาโดยตลอด เช่น ก่อสร้างศาลาการเปรียญ กุฏิ และพระสถูปโดยพระราชทานนามว่า "ราชูทิศเจดีย์" และมีการย้ายอุโบสถหลังเดิมจากวัดเบญจมบพิตรดุสิตวนารามราชวรวิหารจากกรุงเทพมาสร้างแทนพระอุโบสถหลังเดิมของวัดนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทรัพย์ส่วนพระองค์เพื่อสร้างอาคารเรียนวัดวิวเกวายุพัด ซึ่งก่อสร้างแล้วเสร็จเมื่อ 25 กุมภาพันธ์ พ.ศ. 2515 และพระราชทานนามอาคารว่า "อาคารนวราชบพิตรนุเคราะห์"
==อ้างอิง==
วิเวกวายุพัด
วิเวกวายุพัด
วัดชูจิตธรรมาราม

วัดชูจิตธรรมาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในมหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย ตำบลสนับทึบ อำเภอวังน้อย จังหวัดพระนครศรีอยุธยา
นายฉบับ คุณนายสงวน ชูจิตตารมย์ ได้มีจิตศรัทธาถวายที่ดินจำนวน 186 ไร่ ที่ตำบลสนับทึบ อำเภอวังน้อย จังหวัดพระนครศรีอยุธยา (ต่อมาได้มีผู้บริจาคซื้อถวายเพิ่มเติมเป็น 736 ไร่) เพื่อตั้งเป็นสถานศึกษาของคณะสงฆ์ ตามพระดำริของสมเด็จพระอริยวงศาคตญาณ (จวน อุฏฺฐายี) วัดมกุฏกษัตริยารามราชวรวิหาร เริ่มแรกใช้ชื่อว่า สภาการศึกษามหามกุฏราชวิทยาลัย สาขาวังน้อย หรือรู้จักทั่วไปว่า วิทยาลัยสงฆ์วังน้อย ในปี พ.ศ. 2519 ได้ขอตั้งเป็นวัดชื่อ "วัดชูจิตธรรมาราม" เพื่อเป็นเกียรติแก่วงศ์สกุลชูจิตารมย์ผู้ถวายที่ดินเพื่อการก่อตั้งครั้งแรก
วัดชูจิตธรรมารามได้รับพระราชทานวิสุงคามสีมา เมื่อวันที่ 13 ตุลาคม พ.ศ. 2549 ทางวัดเริ่มเปิดรับพระสงฆ์และสามเณรเข้าศึกษามาตั้งแต่ พ.ศ. 2516 ปัจจุบันเปิดสอนพระปริยัติธรรม แผนกนักธรรมบาลี แผนกสามัญ ในระดับมัธยมศึกษาและระดับอุดมศึกษา ปัจจุบัน มีพระราชวัชราภรณ์ เป็นเจ้าอาวาส มีพระสงฆ์และสามเณร จำนวน 250 รูป (พ.ศ. 2563) ซึ่งได้รับการสนับสนุนจากมูลนิธิมหาวชิราลงกรณราชวิทยาลัยและพุทธศาสนิกชนทั่วไป รวมทั้งด้านการรักษาพยาบาลจากมูลนิธิสิรินธร
==อ้างอิง==
ชูจิตธรรมาราม
ชูจิตธรรมาราม
มหาวิทยาลัยมหามกุฏราชวิทยาลัย
เอ็ดดี เอ็นเคเตียห์

เอ็ดดี เคดดาร์ เอ็นเคเตียห์ (Edward Keddar Nketiah; เกิด 30 พฤษภาคม 1999) เป็นนักฟุตบอลชาวอังกฤษที่เล่นในตำแหน่งกองหน้าให้แก่อาร์เซนอลในพรีเมียร์ลีกและทีมชาติอังกฤษรุ่นอายุไม่เกิน 21 ปี
== สโมสรอาชีพ ==
=== ช่วงแรก ===
เอ็นเคเตียห์เกิดที่ลอนดอนและเติบโตที่เลวิสแฮม เขาได้รับการคัดเลือกเข้าสู่ทีมเยาวชนของเชลซีในวัยเก้าปีขณะที่เล่นให้แก่ทีมฮิลลีฟีลเดอร์สที่ตั้งอยู่ทางตะวันออกเฉียงใต้ของลอนดอน เขาถูกปล่อยตัวออกจากเชลซีใน ค.ศ. 2015
=== อาร์เซนอล ===
หลังออกจากเชลซี เอ็นเคเตียห์ได้เข้าร่วมทีมเยาวชนของอาร์เซนอล ฤดูกาล 2016–17 เขาทำ 15 ประตูจากการลงเล่น 16 นัดให้แก่ทีมรุ่นอายุไม่เกิน 18 ปี นอกจากนี้ ยังทำ 12 ประตูจากการลงเล่น 26 นัดให้แก่ทีมรุ่นอายุไม่เกิน 23 ปี หลังจบฤดูกาล อาร์แซน แวงแกร์ได้เรียกเขาติดทีมชุดใหญ่ในทัวร์กระชับมิตรที่ออสเตรเลียและจีน
วันที่ 28 กันยายน ค.ศ. 2017 เอ็นเคเตียห์มีชื่อในทีมชุดใหญ่ของอาร์เซนอลในการแข่งขันยูฟ่ายูโรปาลีกนัดที่พบกับบาเตบอรีซอฟ เขาลงเล่นเป็นตัวสำรองแทนที่โจ วิลล็อกในนาทีที่ 89 ช่วยให้อาร์เซนอลเอาชนะไปได้ 4–2 เขาได้ลงเล่นในอีกหนึ่งเดือนถัดมาในลีกคัพนัดที่พบกับนอริชซิตี โดยได้ลงเล่นในนาทีที่ 85 เขาทำประตูหลังจากที่เท้าแตะบอลได้เพียง 15 วินาที ช่วยให้ทีมเอาชนะได้ในที่สุด เอ็นเคเตียห์เกือบถูกปล่อยยืมตัวให้แก่เอาคส์บวร์คในบุนเดิสลีกาในเดือนมกราคม ค.ศ. 2019 แต่สุดท้ายไม่ได้ถูกปล่อยยืมตัวเพราะเขาต้องอยู่กับอาร์เซนอลเพื่อทดแทนแดนนี เวลเบกที่บาดเจ็บ
เขาทำประตูแรกในพรีเมียร์ลีกในนัดปิดฤดูกาลที่พบกับเบิร์นลีย์เมื่อวันที่ 12 พฤษภาคม ค.ศ. 2019 เอ็นเคเตียห์มีชื่อเป็นตัวสำรองที่ไม่ได้ลงเล่นในยูฟ่ายูโรปาลีก นัดชิงชนะเลิศ 2019 ซึ่งอาร์เซนอลแพ้เชลซี 4–1 เขาได้รับเหรียญเงินหลังจบการแข่งขันนัดนั้น ก่อนเปิดฤดูกาล 2019–20 เขาทำสี่ประตูจากการลงเล่นในเกมกระชับมิตรให้แก่อาร์เซนอล ซึ่งเขาทำประตูได้ในนัดที่พบกับไบเอิร์นมิวนิกและฟีออเรนตีนา
== รูปแบบการเล่น ==
เอ็นเคเตียห์มีความโดดเด่นในเรื่องของฝีเท้า การเคลื่อนที่ และการจบสกอร์ รูปแบบการเล่นของเขาถูกนำไปเปรียบเทียบกับเอียน ไรต์ อดีตผู้เล่นของอาร์เซนอล ต่อมาในเดือนสิงหาคม ค.ศ. 2019 เอ็นเคเตียห์กล่าวว่าไรต์เปรียบเสมือน "ที่ปรึกษา" ของเขา
รูปแบบการเล่นของเขายังถูกนำไปเปรียบเทียบกับเจอร์เมน เดโฟ ในการเคลื่อนที่เพื่อหลุดกับดักล้ำหน้าและการยิงประตูที่เฉียบคมจากทุกมุม เอ็นเคเตียห์สามารถเล่นในตำแหน่งกองหน้าตัวเป้าหรือกองหน้าตัวกว้างก็ได้ เขาบรรยายถึงรูปแบบการเล่นของตนว่า 'ผมเป็นกองหน้าที่กล้าหาญ ผมชอบพาตัวเองไปอยู่ในที่ซึ่งจะมีโอกาสร่วงหล่นลงมา'
== เกียรติประวัติ ==
อาร์เซนอล
เอฟเอคัพ: 2019–20
เอฟเอคอมมิวนิตีชีลด์: 2020
ยูฟ่ายูโรปาลีก รองชนะเลิศ: 2018–19
ลีดส์ยูไนเต็ด
อีเอฟแอลแชมเปียนชิป: 2019–20
อังกฤษ อายุไม่เกิน 21 ปี
ตูลงทัวร์นาเมนต์: 2018
== อ้างอิง ==
== แหล่งข้อมูลอื่น ==
ข้อมูล ที่เว็บไซต์สโมสรฟุตบอลอาร์เซนอล
ข้อมูล ที่เว็บไซต์สมาคมฟุตบอล
นักฟุตบอลชาวอังกฤษ
กองหน้าฟุตบอล
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลลีดส์ยูไนเต็ด
ผู้เล่นในพรีเมียร์ลีก
ผู้เล่นในฟุตบอลลีกอังกฤษ
ชาวอังกฤษเชื้อสายกานา
ผู้เล่นในเอฟเอคัพรอบชิงชนะเลิศ
บุคคลจากลอนดอนโบโรลูวิชัม
นักกีฬาจากลอนดอน
สหพันธ์ฟุตบอลแองโกลา

สหพันธ์ฟุตบอลแองโกลา (Federação Angolana de Futebol, Angolan Football Federation, หรือ FAF) เป็นหน่วยงานที่กำกับดูแลฟุตบอลในประเทศแองโกลา มีสำนักงานใหญ่ตั้งอยู่ที่ลูอันดา ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแองโกลารวมถึงฟุตบอลทีมชาติแองโกลา
== ดูเพิ่ม ==
ฟุตบอลในประเทศแองโกลา
ฟุตบอลทีมชาติแองโกลา
ฟุตบอลหญิงทีมชาติแองโกลา
ฟุตบอลทีมชาติแองโกลารุ่นอายุไม่เกิน 16 ปี
ฟุตบอลทีมชาติแองโกลารุ่นอายุไม่เกิน 19 ปี
ฟุตบอลทีมชาติแองโกลารุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Official site
Angola  at the FIFA website.
Angola at CAFONLINE.
Índice de Comunicados (Portuguese)
องค์การที่ก่อตั้งในปี พ.ศ. 2522
ฟุตบอลในประเทศแองโกลา
แองโกลา
แองโกลา
สมาคมฟุตบอลบอตสวานา

สมาคมฟุตบอลบอตสวานา (Botswana Football Association, หรือ BFA) เป็นหน่วยงานที่กำกับดูแลฟุตบอลในประเทศบอตสวานา มีสำนักงานใหญ่ตั้งอยู่ที่กาโบโรเน ก่อตั้งขึ้นเมื่อปี พ.ศ. 2509 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศบอตสวานารวมถึงฟุตบอลทีมชาติบอตสวานา
== ดูเพิ่ม ==
ฟุตบอลในประเทศบอตสวานา
ฟุตบอลทีมชาติบอตสวานา
ฟุตบอลหญิงทีมชาติบอตสวานา
ฟุตบอลทีมชาติบอตสวานารุ่นอายุไม่เกิน 16 ปี
ฟุตบอลทีมชาติบอตสวานารุ่นอายุไม่เกิน 19 ปี
ฟุตบอลทีมชาติบอตสวานารุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Botswana Football Association
Botswana at the FIFA website
องค์การที่ก่อตั้งในปี พ.ศ. 2509
ฟุตบอลในประเทศบอตสวานา
บอตสวานา
บอตสวานา
สหพันธ์ฟุตบอลคอโมโรส

สหพันธ์ฟุตบอลคอโมโรส (Fédération de Football des Comores, Comoros Football Federation, หรือ FFC) เป็นหน่วยงานที่กำกับดูแลฟุตบอลในประเทศคอโมโรส มีสำนักงานใหญ่ตั้งอยู่ที่โมโรนี ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศคอโมโรสรวมถึงฟุตบอลทีมชาติคอโมโรส
== ดูเพิ่ม ==
ฟุตบอลในประเทศคอโมโรส
ฟุตบอลทีมชาติคอโมโรส
ฟุตบอลหญิงทีมชาติคอโมโรส
ฟุตบอลทีมชาติคอโมโรสรุ่นอายุไม่เกิน 16 ปี
ฟุตบอลทีมชาติคอโมโรสรุ่นอายุไม่เกิน 19 ปี
ฟุตบอลทีมชาติคอโมโรสรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Fédération de Football des Comores
Comoros  at the FIFA website.
Comoros  at CAF Online
องค์การที่ก่อตั้งในปี พ.ศ. 2522
ฟุตบอลในประเทศคอโมโรส
คอโมโรส
คอโมโรส
สมาคมฟุตบอลเอสวาตีนี

สมาคมฟุตบอลเอสวาตีนี (Eswatini Football Association หรือ EFA) เป็นหน่วยงานที่กำกับดูแลฟุตบอลในประเทศเอสวาตีนี มีสำนักงานใหญ่ตั้งอยู่ที่อึมบาบานี ก่อตั้งขึ้นเมื่อปี พ.ศ. 2511 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเอสวาตีนีรวมถึงฟุตบอลทีมชาติเอสวาตีนี
== ดูเพิ่ม ==
ฟุตบอลในประเทศเอสวาตีนี
ฟุตบอลทีมชาติเอสวาตีนี
ฟุตบอลหญิงทีมชาติเอสวาตีนี
ฟุตบอลทีมชาติเอสวาตีนีรุ่นอายุไม่เกิน 16 ปี
ฟุตบอลทีมชาติเอสวาตีนีรุ่นอายุไม่เกิน 19 ปี
ฟุตบอลทีมชาติเอสวาตีนีรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Official site
Eswatini  at the FIFA website.
Eswatini at CAF Online
องค์การที่ก่อตั้งในปี พ.ศ. 2511
ฟุตบอลในประเทศเอสวาตีนี
เอสวาตีนี
เอสวาตีนี